শুক্রবার রাত ৮টা ২৫ মিনিটে এমিরেটস এয়ারলাইন্সের একটি ফ্লাইট বাংলাদেশী ১০ শ্রমিকের লাশ হযরত শাহজালাল আন্তর্জাতিক বিমানবন্দরে আসলে তাদের মধ্যে থেকে তিতাস উপজেলার সোনাকান্দা গ্রামের অবসরপ্রাপ্ত পুলিশ কর্মকর্তা জালাল মোল্লা ছেলে জাহিদুল (১৮) এর লাশ তাহার পিতা, এইক গ্রামের  মৃত মনু মোল্লার ছেলে মোক্তার (১৮) এর লাশ তাহার মামা জাহাঙ্গীর আলম ও বন্দরামপুর গ্রামের রেনু মিয়ার ছেলে সেলিম (৩৩) এর লাশ তাহার পিতা গ্রহণ করে গ্রামের বাড়ীতে নিয়ে আসে। শুক্রবার দিবগত রাতেই নিজ নিজ বাড়ীতে লাশগুলো পৌছে। গতকাল শনিবার সকাল ১০টায় সেলিমের জানাজা শেষে তাহার নিজ বাড়ী বন্দরামপুরে পারিবারিক গোরস্থানে দাফন করা হয়। একই দিন সকাল ১১টায় যথাক্রমে জাহিদুল ও মোক্তারের জানাজা শেষে তাহাদের নিজ বাড়ী সোনাকান্দা গ্রামের পারিবারিক গোরস্থানে তাদের দাফন করা হয়। নিহতের জানাজায় তাদের আত্মীয়-স্বজন ছাড়াও এলাকার  জনপ্রতিনিধিগণ ও বিশিষ্ট্য ব্যক্তিবর্গ উপস্থিত ছিলেন।